CELEX: 62015TN0702
Language: fi
Date: 2015-12-03 00:00:00
Title: Asia T-702/15: Kanne 3.12.2015 – BikeWorld v. komissio

22.2.2016   
            
            
               FI
            
            
               Euroopan unionin virallinen lehti
            
            
               C 68/30
            
         Kanne 3.12.2015 – BikeWorld v. komissio
   (Asia T-702/15)
   (2016/C 068/39)
   Oikeudenkäyntikieli: saksa
   
      Asianosaiset
   
   
      Kantaja: BikeWorld GmbH (St. Ingbert, Saksa) (edustaja: asianajaja J. Jovy)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 1.10.2014 tehdyn komission päätöksen siltä osin kuin se koskee kantajaa
            
         
               —
            
            
               lykkäämään päätöksen täytäntöönpanoa kantajan osalta siihen asti, kunnes nyt käsiteltävänä oleva kanne on ratkaistu
            
         
      Oikeudelliset perusteet ja pääasialliset perustelut
   
   Nyt käsiteltävänä olevalla kanteellaan kantaja vaatii Saksan Nürnburgringiä varten käyttöön ottamasta valtiontuesta (SA.31550 [2012/C] [ex 2012/NN]) 1.10.2014 tehdyn komission päätöksen C(2014) 3634 final osittaista kumoamista
   Kanteensa tueksi kantaja vetoaa seuraaviin kanneperusteisiin:
   
               1)
            
            
               Kantaja ei ole enää identtinen päätöksen tekomenettelyyn osallisten kanssa. Sitä ei voida siksi haastaa oikeuteen.
            
         
               2)
            
            
               Kantaja ei ole osallistunut menettelyyn, joka on johtanut riidanalaiseen päätökseen. Tämän vuoksi sen oikeutta tulla kuulluksi on loukattu.
            
         
               3)
            
            
               Kantajan nykyisillä yhtiömiehillä ei ole mitään tekemistä lainan myöntämisen aikaisten alkuperäisten yhtiömiesten/omistajien kanssa.
            
         
               4)
            
            
               Päätöksellä ei voida saavuttaa takaisin perimisen tavoitetta siitä, että ”vältetään yksittäisten henkilöiden kilpailuedut”, koska kantaja ei kilpaile kenenkään kanssa eikä ole kilpaillut kenenkään kanssa viimeisen lainan myöntämisen jälkeen.
            
         
               5)
            
            
               Kantaja on ilmoittanut olevansa valmis yhtiön selvitystilaan asettamiseen ja purkamiseen, jos tämä on välttämätöntä sellaisen uhkaavan maksukyvyttömyyden välttämiseksi, joka ei ole estettävissä, jos sen on suoritettava takaisinperimispäätökseen perustuvia maksuja.